Renessanssin+tärkeimmät+kirjailijat

//**Francesco Petrarca**// (20. heinäkuuta 1304 - 19. heinäkuuta 1374) oli italialainen runoilija, renessanssifilosofi ja humanisti. Häntä pidetään Danten ohella "renessanssin isänä". Myöhemmät humanistit pitivät Petrarcaa usein ensimmäisenä humanistina ja esikuvanaan. Petrarcaa pidetään ensimmäisenä modernina runoilijana. Hän korosti yksilöllisyyttä. Ajattelussaan hän korosti erityisesti erilaisten viestintätaitojen tärkeyttä. Näihin taitoihin kuului esimerkiksi kielten opiskelu ja retoriikka. Petrarca tunnetaan parhaiten italiankielisestä runoudestaan: tunnetuimpina //Canzoniere// (suom. //Sonetteja Lauralle//) ja //Trionfi// (”Triumfit”). Petrarca oli kuitenkin myös innostunut latinantuntija ja kirjoitti suurimman osan teoksistaan latinaksi. Hänen latinankieliset teoksensa ovat moninaisia ja niihin kuuluu tieteellisiä teoksia, itsetutkiskelevia esseitä, kirjeitä ja runoutta. Näihin kuuluvat mm. teokset //Secretum// (suom. //Salaisuuteni//), hyvin henkilökohtainen ja syyllisyydentuntoinen dialogi Augustinuksen kanssa.

Petrarca syntyi Arezzossa notaarin pojaksi. Hän vietti varhaislapsuutensa Incisan kylässä lähellä Firenzeä. Mustat guelfit olivat karkottaneen hänen isänsä Ser Petraccon Firenzestä vuonna 1302 yhdessä //Danten//kanssa. Petrarcan isä vaati häntä lukemaan lakia, mutta hän oli kuitenkin kiinnostuneempi kirjoittamisesta ja latinankielisestä kirjallisuudesta.Petrarca nousi tunnetuksi ensimmäisellä laajamittaisemmalla teoksellaan //Africa//, joka oli eeppinen latinankielinen teos, joka kertoi roomalaisesta kenraalista Scipio Africanuksesta. Vuonna 1341 Petrarca kruunattiin //poeta laureatukseksi// Roomassa, ja hän oli ensimmäinen henkilä antiikia ajan jälkeen kuka sai tämän arvonimen. Muiden saavutusten ohella hän toimitti latinankielisen //Homeroksen// käännöksen. Hän kuoli Arquássa Euganean kukkuloilla 19. heinäkuuta 1374.

//**Giovanni Boccaccio**// (16. heinäkuuta 1313 - 21. joulukuuta 1375) oli italialainen kirjailija ja runoilija. Hän oli renessanssifilosofi Francesco Petrarcan hyvä ystävä ja he vaihtelivat keskenään kirjeitä. Boccaccio kirjoitti novelleja, jotka kertovat elämästä keskiajan lopun Euroopassa. //Decamerone//- romaania pidetään hänen mestariteoksenaan. Siinä hahmot ovat ajalleen epätyypillisiä: realistisia, eloisia ja älykkäitä yksilöitä toisin kuin hänen aikalaistensa teoksissa, joissa vaalitaan keskiaikasia hyveitä kuten ritarillisuutta ja hurskautta. Boccaccion merkittävimpiin teoksiin katsotaan kuuluvan myös esimerkiksi renessanssin romanttisten eeposten edeltäjä // Filostrato // ja rakkausromaani // Fiammetta //. Hän myös käännätti //Iliaan// ja //Odysseian// kreikasta latinaksi.

//**William Shakespeare**// (kastettu 26. huhtikuuta 1564 - kuoli 3. toukokuuta 1616) oli englantilainen näytelmäkirjailija ja runoilija. Häntä pidetään yhtenä merkittävimmistä kirjailijoista kautta historian ja eräänä etevimpänä englannin kielen taitajana. Shakespearen tuotantoon kuuluu useita näytelmiä, niin tragedioita kun komedioita, sonetteja ja runoja. Kaikenkaikkiaan Shakespeare kirjoitti 37 näytelmää, 154 sonettia, kaksi pitkää kertovaa runokokoelmaa sekä useita muita runoja. Shakespearen teoksia on käännetty useimmille nykyaikaisille kielille ja niitä esitetään jatkuvasti ympäri maailmaa. Hänen tunnetuimpia teoksiansa ovat ehdottomasti traaginen //Romeo ja Julia// (n. 1595-1596), toinen kuuluisa tragedia //Julius Caesar// (1599) ja //Hamlet// (n. 1601).

Shakespeare kastettiin 26. huhtikuuta 1564 melko vauraaseen perheeseen Stratfordissa. Hänen elämästään ei ole juurikaan säilynyt tietoa, mutta hänen tiedetään menneen naimisiin Anne Hathawayn kanssa kun hän oli 18-vuotias. He saivat kolme lasta ja olivat naimisissa elämänsä loppuun saakka. Shakespeare kuoli 23. huhtikuuta 1616.

//**Miguel de Cervantes**// (29. syyskuuta 1547 - 23. heinäkuuta 1616) oli espanjalainen kirjailija. Hänen tunnetuin teoksensa //Don Quijote// (1605/1615). //Don Quijote// on realistiseen tyyliin kirjoitettu parodia suurta yleisönsuosiota nauttineista romanttisista ritaritarinoista. Cervantesin huumori, ironine ote ja romaanin runsas metafiktiivinen ovat keränneet runsaasti ihailijoita ja jäljittelijöitä kautta aikojen. // Don Quijote // on Cervantesin muun tuotannon ohella vaikuttanut merkittävästi koko länsimaisen kirjallisuuden ja fiktioperinteen kehitykseen. Cervantesin teoksista on // Don Quijoten // lisäksi suomennettu myös suosittu novellikokoelma // Opettavaisia kertomuksia // (1613) ja kirjailijan proosanäytelmät sisältävä kokoelma Välinäytöksiä (1615).